Diari Oficial de la Generalitat Valenciana


Sumari del DOGV 8966, del 03-12-2020 (2020/9732)

Informació pública de l'aprovació de l'informe ambiental i territorial estratègic de la modificació puntual del PGOU-82 als carrers de Garlanda i de Fenoll.
------------------------------------------------------------------------------------------------------------------------------------------------------------

### Dades del document

Número de DOGV
:   8966

Data del DOGV
:   03-12-2020

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2020/9732


Data del document
:   12-11-2020

Organisme emissor
:   Ajuntament de Benissa

Tipus de document
:   Anunci

Descriptors 

:   * Benissa
    * pla d'urbanisme
    * administració local

Informació pública de l'aprovació de l'informe ambiental i territorial estratègic de la modificació puntual del PGOU-82 als carrers de Garlanda i de Fenoll. [2020/9732]  
De conformitat amb l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana (LOTUP), es publica en el Diari Oficial de la Generalitat Valenciana, el següent informe ambiental i territorial estratègic:  
  
«Exp.: 1300/2020.  
Assumpte: IATE de la modificació puntual del PGOU-82 als carrers Garlanda i Fenoll.  
Procediment: simplificat.  
Informe ambiental i territorial estratègic (IATE)  
L'Òrgan Ambiental de l'Ajuntament de Benissa, en sessió celebrada el 19 d'octubre de 2020, va adoptar per unanimitat el següent acord:  
  
«Proposta d'informe ambiental i territorial estratègic (IATE) de la modificació puntual del PGOU-82 als carrers Garlanda i Fenoll (exp. 1300/2020).  
La mercantil Gestió de Projectes Costa Blanca, SL, ha presentat esborrany de modificació puntual del PGOU-82 als carrers Garlanda i Fenoll, que incorpora com a annex el seu document inicial estratègic.  
Sobre aquest tema consta en l'expedient informe tècnic emés per l'arquitecte municipal de data 13 d'octubre de 2020.  
L'objecte de la modificació és la supressió d'un ramal del carrer Garlanda amb fons en «cul de sac» i, simultàniament, suprimir el fons en «cul de sac» del carrer Fenoll, prolongant-lo fins a connectar-lo amb el carrer del Lliri. D'aquesta manera, l'ordenació detallada d'aqueixa zona de sòl urbà quedaria de manera idèntica a l'establida en l'anul·lat GFE-4977, que va regular l'actual consolidació -per l'edificació i per la urbanització- de la zona. Per això, la possible aprovació de la proposta suposaria que no és necessari realitzar més obra d'urbanització i la plena adaptació del planejament a la situació consolidada actual.  
  
En aquest informe es constata que la modificació proposada no presenta afeccions sobre el medi ambient, ja que únicament afecta el sòl urbà del municipi, sense que ni tan sols afecte la gestió de sòl, ja que es mantindria l'ordenació detallada que es va consolidar durant la vigència del VVR-1629.  
La tramitació del present expedient no requereix la sol·licitud d'informe a administracions sectorials per considerar que, donat l'àmbit i naturalesa de la modificació proposada, l'única administració afectada és l'Ajuntament de Benissa.  
L'òrgan competent per a realitzar l'avaluació ambiental i territorial estratègica de l'expedient que afecta únicament l'ordenació detallada en sòl urbà, segons l'atribució de competències en aquesta matèria atorgada als ajuntaments per la LOTUP en l'article 48.c, és l'Òrgan Ambiental Municipal.  
Per tot això, l'Òrgan Ambiental Municipal adopta el següent  
  
  
ACORD  
  
Primer  
Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual del PGOU-82 als carrers Garlanda i Fenoll, per no tindre efectes significatius sobre el medi ambient, corresponent continuar la tramitació de la modificació puntual del Pla general conforme amb la seua normativa sectorial.  
  
Segon  
Ordenar la publicació de la present resolució d'informe ambiental i territorial estratègic pel procediment simplificat en el Diari Oficial de la Generalitat Valenciana, i deixar constància que l'informe ambiental i territorial estratègic perdrà la vigència i cessarà en la producció dels efectes que li són propis si, una vegada publicat en el DOGV, no s'haguera procedit a l'aprovació del document avaluat en el termini màxim de quatre anys des de la publicació.»  
Aquest acord no és susceptible de cap recurs per considerar-se acte de tràmit, sense perjudici dels recursos que, si escau, pertoquen en via contenciosa administrativa contra l'acte que aprove l'instrument de planejament corresponent, la qual cosa no és inconvenient perquè puguen utilitzar-se els mitjans de defensa que s'estimen pertinents en dret.  
  
  
Benissa, 12 de novembre de 2020.- L'alcalde: Arturo Poquet Ribes.